1967 թվականն էր, երբ բացվեց Սարյանի տուն-թանգարանը: Եզակի երևույթ էր, որ արվեստագետի կենդանության օրոք բացվում էր նրա տուն-թանգարանը: Պատմում են, որ Սարյանը ցանկացել է, որ թանգարանի դռները միշտ բաց լինեն այցելուների համար, այսինքն՝ անվճար: Հետաքրքիր ավանդույթի սկիզբ էր դրել. հիսունհազարերորդ այցելուին, որը դպրոցական մի տղա էր, անձամբ մի գծանկար էր նվիրել և որոշել էր, որ այսուհետև ամեն տասհազարերորդ այցելուն նույնպես նվեր կստանա: